
Vilniaus „Akropolyje“ startuoja pramogų fiesta su dar daugiau nemokamų atrakcijų šeimoms
Rudenį vis daugiau pramogų keliasi į uždaras erdves. Vilniečiai ir miesto svečiai kviečiami į nemokamus renginius visai šeimai Vilniaus „Akropolyje“. Rugsėjo 20–21 d. prekybos ir pramogų centro antrame aukšte vyks pramogų fiesta „Kilk į pramogų festivalį“, kur lankytojų lauks smagios pramogos, pasirodymai ir staigmenos.
„Vilniaus „Akropolis“ – tai ne tik platus parduotuvių ir paslaugų pasirinkimas, bet ir vieta, kurioje visa šeima gali smagiai praleisti laiką. Mažieji lankytojai čia ras nemokamas vaikų žaidimų aikšteles, taip pat gali mėgautis įvairiomis laisvalaikio veiklomis. Šį sezoną pramogų pasiūla dar labiau išsiplėtė – neseniai duris atvėrė naujas pramogų parkas visai šeimai „MaryMaris“. Laukiame visų prekybos ir pramogų centro antrame aukšte, kurį drąsiai galime vadinti šeimų pramogų aukštu“, – sako Paulius Pocius, „Akropolis Group“ rinkodaros ir komunikacijos vadovas.
Pramogų fiestos „Kilk į pramogų festivalį“ metu sostinės „Akropolio“ lankytojų laukia įvairūs pasirodymai ir pramogos. Rugsėjo 20 d., šeštadienį, 13 val. mažųjų lankytojų laukia nuotaikingas „Raganiukės teatro“ spektaklis „Raudonkepuraitė ir vilkas“. O sekmadienį, rugsėjo 21 d., renginio erdvėje veiks knygyno „Pegasas“ ir leidyklos „Alma Littera“ įkurta Hario Poterio erdvė su pramogomis ir užsiėmimais mažiesiems skaitytojams.
Visą savaitgalį lankytojai bus vaišinami cukraus vata ir galės dalyvauti laimės rato žaidime. Laimėtojų laukia „Akropolio“ pramogų erdvių – kino teatro „Apollo“, pramogų centro „O‘Learys“, sporto klubo „Lemon Gym“, saldumynų parduotuvės „Candy Pop“, knygyno „Pegasas“, žaislų parduotuvės „XS Žaislai“ bei kt. – prizai.
Šeštadienį šalia netrukus duris atversiančio sporto klubo „Lemon Gym“ veiks speciali „Lemon Gym“ ir „Hyrox“ treniruočių zona su sertifikuotais treneriais. Čia lankytojus pasitiks kviestinis svečias Paul de Miko ir maratonininkė Diana Lobačevskė, veiks smagi reakcijos žaidimų erdvė, o visi norintys turės galimybę gauti nemokamą 7 dienų „Lemon Gym“ narystę Vilniaus „Akropolyje“.
Atnaujintame Vilniaus „Akropolio“ antrajame aukšte lankytojų laukia ir nauja šeimų traukos vieta – pramogų parkas „MaryMaris“. Modernias pramogas ir aktyvias atrakcijas siūlančiame pramogų parke laiką leisti gali visa šeima: mažieji lankytojai kviečiami saugiai žaisti jiems pritaikytoje žaidimų zonoje, o vyresnieji – dūkti milžiniškame labirinte, įvairiose čiuožyklose ir tinkluose. Pramogų parke taip pat veikia jaukus restoranas.
Veiklų netrūksta ir šiemet pagal naują konceptą atnaujintame didžiausiame Lietuvoje knygyne „Pegasas“. Čia lankytojai gali ne tik rinktis iš itin didelio knygų, kanceliarinių prekių ir dovanų asortimento, bet ir dalyvauti įvairiuose teminiuose renginiuose.
Nemokamų pramogų fiesta „Kilk į pramogų festivalį“ vyks rugsėjo 20–21 d. nuo 11 iki 17 val. Vilniaus „Akropolio“ antrame aukšte.

Apie „Akropolis Group“:
Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.

Daugiau informacijos:
Aistė Jankūnaitė
+370 614 55468 / aiste@ideaprima.lt  
„Akropolis Group“ atstovė žiniasklaidai
IDEA PRIMA Projektų direktorė

image1.png
AKROPOLIS




